Diari Oficial de la Generalitat Valenciana


Sumari del DOGV 4035, del 04-07-2001 (2001/6383)

RESOLUCIÓ de 20 de juny de 2001, de la Direcció General de Justícia, per la qual s'anuncia per a la provisió pel sistema de lliure designació el lloc de treball de director de l'Institut de Medicina Legal d'Alacant.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6383


Data del document
:   20-06-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * metge
    * medicina forense

RESOLUCIÓ de 20 de juny de 2001, de la Direcció General de Justícia, per la qual s'anuncia per a la provisió pel sistema de lliure designació el lloc de treball de director de l'Institut de Medicina Legal d'Alacant. [2001/M6383]
  
Les disposicions transitòries primeres dels reials decrets 296/1996, de 23 de febrer, i 386/1996, d'1 de març, pels quals s'aproven, respectivament, el Reglament Orgànic del Cos Nacional de Metges Forenses i el Reglament dels Instituts de Medicina Legal, disposen que els metges forenses s'integraran en l'Institut de Medicina Legal corresponent, segon dispose la seua norma de creació.
  
La disposició transitòria segona del Decret 124/1998, d'1 de setembre, del Govern Valencià, de constitució i regulació de l'Institut de Medicina Legal d'Alacant estableix que una vegada resolt el concurs de mèrits per a cobrir la relació inicial de llocs de treball de metges forenses de l'Institut de Medicina Legal, serà convocada la provisió dels llocs directius pel sistema de lliure designació, mitjançant convocatòria pública a la qual podran concórrer tots els metges forenses de l'Institut de Medicina Legal d'Alacant, encara que hagen obtingut plaça per concurs.
  
Resolt l'esmentat concurs, mitjançant resolucions de la Direcció General de Justícia de 27 i 28 de febrer de 2001, aquesta Direcció General de Justícia, de conformitat amb el que estableix la disposició transitòria segona del Decret 124/1996, d'1 de setembre, del Govern Valencià, de constitució i regulació de l'Institut de Medicina Legal d'Alacant, l'article 26 del Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses i l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Convocar per a la provisió els llocs de treball que es relacionen en la base tercera d'aquesta resolució, d'acord amb les bases següents:
  
Primera. Participants
  
Podran participar els funcionaris de carrera pertanyents al cos de metges forenses que hagen obtingut destinació definitiva en l'Institut de Medicina Legal d'Alacant.
  
Els participants hauran de reunir els requisits i condicions del lloc d'acord amb la classificació d'aquest.
  
Segona. Presentació de sol·licituds
  
Les sol·licituds dirigides a la Direcció General de Justícia de la Conselleria de Justícia i Administracions Públiques, carrer de l'Historiador Chabàs, 2, 46354 València, hauran de presentar-se en el termini de 10 dies naturals, comptats des de l'endemà de la publicació simultània d'aquesta convocatòria en el Diari Oficial de la Generalitat Valenciana ien el Boletín Oficial del Estado. En el cas que aquesta simultaneïtat no és possible, el termini al·ludit es computarà a partir de l'endemà de la publicació en el Boletín Oficial del Estado.
  
Les sol·licituds podran presentar-se en el Registre General de la Conselleria de Justícia i Administracions Públiques, carrer de l'Historiador Chabàs, 2, 46784 València, en els serveis centrals i territorials de les distintes conselleries, en els punts PROP o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Amb la instància s'adjuntarà la relació dels mèrits que s'al·leguen per a sol·licitar el lloc de treball, junt amb la documentació acreditativa d'aquests. Si la documentació ja constara en la Direcció General de Justícia, bé en l'expedient personal, bé per haver sigut aportada per a l'últim concurs convocat, només caldrà citar-los en la sol·licitud.
  
Igualment es presentarà amb la instància una memòria mecanografiada i firmada en la qual, en una extensió no superior a cinc folis, el candidat realitzarà una anàlisi de les tasques del lloc sol·licitat, les condicions i mitjans necessaris per al seu exercici, les propostes de millora en el desenvolupament de les funcions i totes aquelles altres qüestions que l'aspirant considere d'interés o importància, segons la descripció de les funcions del lloc.
  
Tercera. Llocs que es convoquen
  
Lloc de treball número: 1
  
Denominació: director
  
Centre de destí: Institut de Medicina Legal d'Alacant
  
Naturalesa: Funcionarial
  
Sector: Administració de Justícia
  
Requisits: Metge Forense en actiu, cinc anys d'exercici professional com a metge forense.
  
Forma de provisió: Lliure designació.
  
Funcions: Les establides en el Decret 124/1998, de
  
1 de setembre, del Govern Valencià, de Constitució i Regulació de l'Institut de Medicina Legal d'Alacant.
  
Quarta. Resolució i adjudicació de la destinació
  
La resolució per la qual realitze el nomenament haurà d'efectuar-se en el termini màxim d'un mes comptat des de l'acabament del de presentació de sol·licituds.
  
El termini per a efectuar els nomenaments podrà prorrogar-se fins a un mes.
  
El nomenament implicarà la reserva del lloc de treball de procedència, sempre que aquest haja sigut obtingut mitjançant el sistema de concurs.
  
En la resolució d'aquesta convocatòria s'indicarà expressament la data de començament dels terminis de cessament i presa de possessió.
  
Cinquena. Recursos
  
Contra aquesta resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà al de la publicació, conforme el que disposen els articles 8.2, 14.2 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà de la publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de juny de 2001.- El director general de Justícia: Eloy Velasco Núñez.